Legal Document

Category: 174

Text:
18. ΑΠΟΦΑΣΗ ΥΠΟΥΡΓΩΝ   ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 451890 της 27 Οκτ./16 Νοεμ. 1983   (ΦΕΚ Β΄ 654) Κρατήσεις υπέρ ΜΤΑ από τις αποδοχές και λοιπές παροχές του στρατιωτικού και πολιτικού προσωπικού της Π.Α. Έχοντας υπόψη τις διατάξεις: α)Του άρθρ. 4 του Α.Ν. 1988/39 όπως τροποποιήθηκε με το άρθρ. 2 του Α.Ν. 2163/39. β)Του άρθρ. 18 του Α.Ν. 1502/50. γ)Του άρθρ. 2 παρ. 4 του Ν.Δ. 3981/1959 «περί τροποποιήσεως και συμπληρώσεως της περί ΜΤΑ νομοθεσίας». δ)Τις σχετικές αποφάσεις του Δ.Σ. του ΜΤΑ που διατυπώθηκαν στα αριθ. 57/1958, 38/1959, 9/83 και 23/83 Πρακτικά συνεδριάσεων αυτού.  ε)Την αριθ. Φ. 072.2/18/Β.3230/7.7.82 απόφαση ΥΕΘΑ». Για την ανάθεση αρμοδιοτήτων Υπουργού Εθνικής Αμύνης στον Υφυπουργό Εθνικής Αμύνης (Παυσανία Ζακολίκο). στ)Την αριθ. 0548/382/19.9.83 κοινή απόφαση των Πρωθυπουργού και Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών» (ΦΕΚ 548/1983 τ.β΄), αποφασίζουμε: Καθορίζουμε ως κάτωθι τις υπέρ ΜΤΑ κρατήσεις από τις αποδοχές και λοιπές παροχές των στρατιωτικών της Π.Α. που βρίσκονται στην ενέργεια, από τα μερίσματα των μερισματούχων του ιδίου Ταμείου και από τις αποδοχές γενικά και τις αποζημιώσεις του πολιτικού προσωπικού αρμοδιότητα ΓΕΑ, καταργουμένης της υπ’ αριθ. 203338/29.10.59 Κοινής Αποφάσεως Υπουργών Εθνικής Αμύνης και Οικονομικών.  Κράτηση για το μέρισμα (Α.Ν. 1988/1939 άρθρ. 4 παρ. 1 και  Α.Ν. 1502/50 άρθρ. 18) Άρθρ.1.-1.Επιβάλλεται κράτηση υπέρ ΜΤΑ σε ποσοστό 3% στο βασικό μισθό, το επίδομα χρόνου Υπηρεσίας και την Αυτόματη Τιμαριθμική Αναπροσαρμογή των αποδοχών (ΑΤΑ) των κατωτέρω κατηγοριών στρατιωτικών της Π.Α.: α)Των μονίμων αξιωματικών και των δοκίμων, που εξομοιώνονται με αυτούς, των μονίμων και ανακατεταγμένων υπαξιωματικών και των εξομοιουμένων με αυτούς. β)Των σε πολεμική αποστρατεία και πολεμική διαθεσιμότητα στρατιωτικών γενικά, που τίθενται στις καταστάσεις αυτές από τις κατηγορίες του μονίμου, εφέδρου εκ μονίμων και εφέδρου εξ εφέδρων. γ)Των εφέδρων εκ μονίμων, καθώς και των ανακληθέντων στην ενεργό υπηρεσία από την πολεμική αποστρατεία ή πολεμική διαθεσιμότητα και οι οποίοι λαμβάνουν αποδοχές ενεργείας. δ)Των μαθητών των παραγωγικών Σχολών Αεροπορίας Αξιωματικών και Υπαξιωματικών γενικά και ε)Των στρατευσίμων και εφέδρων αξιωματικών, ανθυπασπιστών και των δοκίμων εφέδρων αξιωματικών. Με την 928367/14 Φεβρ.-14 Μαρτ. 1995 (ΦΕΚ Β΄ 173) απόφ. Υπ. Εθν. Αμυν. και Οικονομικών το άνω ποσοστό κράτησης αυξήθηκε κατά 1% και διαμορφώθηκε στο ποσοστό 4% συνολικά υπολογιζόμενη στο βασικό μισθό, στο επίδομα χρόνου υπηρεσίας, την ΑΤΑ και το επίδομα ευδοκίμου παραμονής. 2.Η κράτηση 3% για το μέρισμα αρχίζει από την έναρξη της μισθοδοσίας των αναφερομένων στην προηγουμένη παράγραφο κατηγοριών στρατιωτικών και τερματίζεται με τη διακοπή της μισθοδοσίας, ένεκα εξόδου αυτών, από τις τάξεις της Π.Α., ήτοι η κράτηση υπολογίζεται και στις αποδοχές του άρθρ. 57 του Α.Ν. 1854/51 (τρίμηνες αποδοχές). 3.Η παραπάνω κράτηση υπολογίζεται στο σύνολο των εκάστοτε κανονικών πλήρων αποδοχών ενεργείας, που αναφέρονται στην παρ. 1 του βαθμού που παίρνουν τις αποδοχές οι μέτοχοι, ανεξάρτητα από την κατάσταση στην οποία βρίσκονται (αργία, διαθεσιμότητα, υποδικία, πολεμική αποστρατεία ή διαθεσιμότητα Β΄ κατηγορίας κ.λ.π.) και τις μειωμένες αποδοχές που λαμβάνουν εξαιτίας της μεταβολής αυτής. Η κράτηση αυτή συνεχίζεται για ένα χρόνο από την διακοπή της μισθοδοσίας των Μετόχων του Ταμείου που δικαιώθηκαν στην συνέχεια πολεμική σύνταξη και έγιναν μερισματούχοι αυτού, εφόσον αυτοί προήχθησαν σε ανωτέρους βαθμούς και δικαιώθηκαν μέρισμα των βαθμών αυτών.    (Αντί για τη σελ. 336,03(α) Σελ. 336,03(β) Τεύχος 1241-Σελ. 59 38.Δ.α.17-18 Μετοχικό Ταμείο Βασιλικής Αεροπορίας   402 4.Στρατιωτικοί της Π.Α. που τελούν σε πολεμική αποστρατεία ή διαθεσιμότητα, μερισματούχοι του Ταμείου, εξακολουθούν να υπόκεινται στην κράτηση 3% για το μέρισμα από τις αποδοχές ενεργείας, τις οποίες λαμβάνουν όπως και οι ευρισκόμενοι στην ενέργεια μόνιμοι ομοιόβαθμοί των, μέχρι να καταληφθούν από το καθοριζόμενο, εκάστοτε για το βαθμό τους, όριο ηλικίας, ανεξάρτητα αν στο μεταξύ αυτοί συμπλήρωσαν εισφορές 25 ετών και έγιναν οριστικοί μερισματούχοι αρτίου μερίσματος. 5.Μέτοχοι του Ταμείου ως και οι χηρεύουσες οικογένειες αυτών, κατά την εγγραφή τους σαν μερισματούχων του ΜΤΑ ως και σε κάθε άλλη προσμέτρηση μερίσματος, που αφορά σε συντάξιμο χρόνο για τον οποίο δεν είχαν καταβάλει κρατήσεις λόγω μερίσματος, αλλά επιθυμούν να τον αναγνωρίσουν, για αύξηση των δικαιουμένων μεριδίων, υπόκεινται σε μηνιαία κράτηση 10% επί του μηνιαίου μερίσματος που θα προκύψει (μετά την αναγνώριση) για όσους μήνες αναγνώρισαν. Το ποσό, που θα προκύπτει από την αναγνώριση αυτή, θα καταβάλλεται ως εξής: 1)Μέσα σε ένα μήνα από την απόφαση του ΔΣ/ΜΤΑ για την αναγνώριση της προϋπηρεσίας και τον καθορισμό της οφειλής του μερισματούχου, το 25% της οφειλής σε μετρητά. 2)Το υπόλοιπο 75% της οφειλής θα παρακρατείται σε ίσες άτοκες μηνιαίες δόσεις, όσες και ο αριθμός των μηνών, που αναγνωρίστηκαν, με έναρξη καταβολής των δόσεων του πρώτου μήνα είσπραξης του ηυξημένου λόγω της αναγνώρισης μερίσματος. 6.Στρατιωτικοί σε πολεμική αποστρατεία και διαθεσιμότητα μέτοχοι του Ταμείου, που είναι συγχρόνως προσωρινοί μερισματούχοι ελαττωμένου μερίσματος, υπόκεινται σε κράτηση 5% στο καταβαλλόμενο μέρισμα, η οποία ενεργείται από το ΜΤΑ. Η κράτηση αυτή παύει όταν αυτοί δικαιωθούν άρτιο μέρισμα και γίνουν οριστικοί μερισματούχοι. Κράτηση λόγω προαγωγής   (Α.Ν. 1988/39 άρθρ. 4 παρ. 3) Άρθρ.2.-1.Στρατιωτικοί γενικά της Π.Α. (μόνιμοι, εθελοντές και έφεδροι κάθε κατηγορίας) όταν προβιβάζονται διοικητικά, ή μισθολογικά, ή κατατάσσονται για πρώτη φορά στις τάξεις της ΠΑ, υπόκεινται σε κράτηση που διενεργείται σε τρεις συνεχόμενους μήνες και σε περίπτωση έγγαμου ένα μήνα ακόμη (δηλ. 4 μήνες), για τη συμπλήρωση της διαφοράς των βασικών μισθών που αναφέρονται κατωτέρω στην παρ. 3 του άρθρ. 3.     Σελ. 336,04(β) Τεύχος 1241-Σελ. 60 2.Η ανωτέρω κράτηση για κάθε μήνα, συνίσταται: α)Για τους ονομαζομένους ή κατατασσομένους στο βαθμό του Ανθ/σγού, στη διαφορά βασικών μισθών Ανθ/σγού και Ανθ/στού 0-8 ετών υπηρεσίας. β)Για τους ονομαζομένους ή κατατασσομένους σε βαθμούς Υπαξ/κού στη διαφορά των βασικών μισθών του βαθμού ονομασίας ή κατατάξεως και του αμέσως κατωτέρου και προκειμένου για νεοκατατασσομένους στο βαθμό του Υ/σμίου, η κράτηση καθορίζεται στο ποσό των δρχ. 500 μηνιαίως (εδάφ. β παρ. 3 άρθρ. 4 Α.Ν. 1988/39). γ)Για τους προαγομένους Αξ/κούς στη διαφορά μεταξύ του βασικού μισθού, του βαθμού που κατέχουν ή λαμβάνουν, τις αποδοχές και του βασικού μισθού του βαθμού στον οποίο προάγονται μισθολογικά ή βαθμολογικά. δ)Για τους προαγομένους Ανθ/στές σε Αξ/κούς στη διαφορά του βασικού μισθού Ανθσγού και του βασικού μισθού Ανθ/στού, που αντιστοιχεί στη μισθολογική κλίμακα στην οποία ο προαγόμενος είχε ενταχθεί κατά την προαγωγή του στο βαθμό του Ανθ/στού. ε)Για τους προαγομένους Υπαξ/κούς (μέχρι του βαθμού του Ανθ/στού) στη διαφορά του βασικού μισθού του μισθολογικού κλιμακίου στο οποίο εντάσσονται στο νέο βαθμό, βάσει των ετών υπηρεσίας και του βασικού μισθού του μισθολογικού κλιμακίου που είχαν ενταχθεί το πρώτο, στον προηγούμενο βαθμό. στ)Για τους προαγομένους ΔΕΑ:  1.Σε Ανθ/σγούς, στη διαφορά του βασικού μισθού Ανθ/στού 0-8 ετών υπηρεσίας και του 80% του βασικού μισθού Ανθ/σγού. 2.Σε Ανθστές στη διαφορά βασικών μισθών  Α/σμίου. 0-8 ετών υπηρεσίας και Ανθ/στού 0-8 ετών υπηρεσίας. 3.Στους μονίμους Αξ/κούς που προάγονται και απομακρύνονται από την Υπηρεσία μέσα σε μικρό χρονικό διάστημα από της προαγωγής των, η ανωτέρω κράτηση, παρακρατείται είτε από τις αποδοχές ενεργείας, είτε από τις τρίμηνες αποδοχές. 4.Στους εφέδρους γενικά Αξ/κούς που προάγονται και απολύονται μέσα σε μικρό χρονικό διάστημα από της προαγωγής, η κράτηση διενεργείται σε ποσοστό ανάλογο του χρόνου που απονέμει μέχρι την απόλυσή τους και σε περίπτωση που ανακαλούνται ως έφεδροι διενεργείται κράτηση για το υπόλοιπο χρονικό διάστημα με βάση τους βασικούς μισθούς που θα ισχύουν κατά το χρόνο της ανακλήσεως.      Μετοχικό Ταμείο Βασιλικής Αεροπορίας 38.Δ.α.18   403 5.Η διαφορά προαγωγής λόγω γάμου διενεργείται από τους εγγάμους ακόμη, και στην περίπτωση που ο στρατιωτικός τελέσει το γάμο του μετά την ημερομηνία προαγωγής αλλά οπωσδήποτε μέσα στο χρονικό διάστημα της ολοκληρώσεως της κρατήσεως των τεσσάρων δόσεων. 6.Εάν κατά τη διάρκεια του τριμήνου ή τετραμήνου ανάλογα που διενεργείται η κράτηση μεταβληθεί το μισθολόγιο και αυξηθούν οι βασικοί μισθοί, η κράτηση αναπροσαρμόζεται ανάλογα από της ημερομηνίας μεταβολής του μισθολογίου. Εάν η μεταβολή των βασικών μισθών οφείλεται σε αλλαγή της μισθολογικής κλίμακας ετών υπηρεσίας στον ίδιο βαθμό, η κράτηση δεν αναπροσαρμόζεται και παραμένει στο ύψος της πρώτης δόσεως. Κράτηση για δικαίωμα εγγραφής γάμου (ΑΝ 1988/39 άρθρ. 4 παρ. 17) Άρθρ.3.-1.Οι μέτοχοι του Ταμείου καταβάλλουν, για δικαίωμα εγγραφής της συζύγου των στα μητρώα των εγγάμων του Ταμείου, ποσό ίσο προς τον εκάστοτε βασικό μηνιαίο μισθό του βαθμού που φέρουν ή του οποίου το μισθό λαμβάνουν την ημέρα υποβολής της σχετικής αίτησης εγγραφής στα μητρώα εγγάμων του Ταμείου. 2.Προκειμένου για μερισματούχους, το ανωτέρω δικαίωμα εγγραφής της συζύγου των στα μητρώα των εγγάμων του Ταμείου, είναι ίσο προς τον βασικό μηνιαίο μισθό, του βαθμού του οποίου το μέρισμα λαμβάνουν κατά την ίδια ημέρα (εγγραφής του γάμου). 3.Οι μέτοχοι του Ταμείου ή οι χηρεύουσες οικογένειες αυτών υποχρεούνται κατά την εγγραφή των ως μερισματούχων να καταβάλλουν στο Ταμείο την διαφορά μεταξύ του βασικού μισθού που έχουν καταβάλλει και του βασικού μισθού του βαθμού, του οποίου το μέρισμα θα λάβουν. Η διαφορά αυτή γίνεται προοδευτικά δια της καταβολής στις εκάστοτε προαγωγές των μετόχων της διαφοράς των βασικών μισθών σύμφωνα με τα καθοριζόμενα ανωτέρω στις παρ. 1 και 5 του άρθρ. 2. 4.Η κράτηση από τους μετόχους και μερισματούχους του Ταμείου για την αναγνώριση γάμων, επομένων του πρώτου, περιορίζεται στο 25% του βασικού μισθού του βαθμού του οποίου τις αποδοχές ή το μέρισμα λαμβάνουν κατά την τέλεση του γάμου. Κράτηση στις αμοιβές και αποζημιώσεις που  καταβάλλονται στο στρατιωτικό και ιδιωτικό  προσωπικό γενικά για εκτελούμενες από αυτό  πρόσθετες υπηρεσίες στην ΠΑ (ΑΝ 1988/39 άρθρ. 4 παρ. 6) Άρθρ.4.-1.Από τις πρόσθετες αμοιβές και αποζημιώσεις που καταβάλλονται, σε βάρος του προϋπολογισμού ΓΕΑ, στο στρατιωτικό και Πολιτικό (μόνιμο και ΣΕΙΔ) προσωπικό της ΠΑ και τους δημοσίους υπαλλήλους γενικά, για πρόσθετες υπηρεσίες που παρέχουν στην ΠΑ, γίνεται κράτηση σε ποσοστό 1%. 2.Η κράτηση αυτή ενεργείται επιπλέον από προβλεπόμενη τυχόν άλλη κράτηση υπέρ των Μετοχικών Ταμείων Στρατού, Ναυτικού, Πολιτικών Υπαλλήλων ή άλλου ασφαλιστικού Ταμείου.     3.Στην ανωτέρω κράτηση υπόκεινται οι αποζημιώσεις διδασκαλίας, συμβουλίων και επιτροπών υπερωριακής εργασίας και γενικά όλες οι πρόσθετες αμοιβές όπως θωρούνται αυτές από τις σχετικές διατάξεις, εκτός από τα έξοδα κινήσεως. Κράτηση στις τακτικές αμοιβές του ιδιωτικού  προσωπικού γενικά αρμοδιότητας ΥΕΘΑ/ΓΕΑ (ΑΝ 1988/39 άρθρ. 4 παρ. 7) Άρθρ.5.-Από την αντιμισθία (μισθό, ημερομίσθιο, ωρομίσθιο ή κατ’ αποκοπή) που καταβάλλεται στο ιδιωτικό προσωπικό γενικά σε βάρος του προϋπολογισμού ΓΕΑ και των υπηρεσιών που εξαρτώνται από αυτό, γίνεται κράτηση σε ποσοστό 1%, εφόσον το προσωπικό αυτό δεν συνεισφέρει σε ένα από τα Μετοχικά Ταμεία Στρατού, Ναυτικού, ή Πολιτικών Υπαλλήλων και δεν είναι μέτοχος ή μερισματούχος των ταμείων αυτών. Η αντιμισθία του προσωπικού που είναι ασφαλισμένο σε άλλα Ταμεία κυρίας η επικουρικής ασφάλισης (ΙΚΑ-ΤΕΑΜ κ.λ.π.), υπόκειται στην ανωτέρω κράτηση. Κρατήσεις εκ των παροχών οπλιτών  (ΝΔ 721/70 άρθρ. 40 παρ. 4) Άρθρ.6.-Οι μηνιαίες παροχές που καταβάλλονται στους εγγάμους και αγάμους κληρωτούς και εφέδρους οπλίτες, υπόκεινται σε κράτηση ανερχόμενη σε ποσοστό 1%. Κράτηση διαφοράς δικαιουμένων κανονικών  αποδοχών και χορηγουμένων μειωμένων  (ΑΝ 1988/39 άρθρ. 4 παρ. 4) Άρθρ.7.-1.Η διαφορά μεταξύ των μειωμένων αποδοχών που καταβάλλονται στους στρατιωτικούς γενικά που βρίσκοντα σε διάφορες καταστάσεις (διαθεσιμότητα, αργία, προσωρινή απόλυση, προφυλάκιση, κανονική άδεια πάνω από μήνα κ.λ.π.), και των πλήρων αποδοχών που δικαιούνται ως εν ενεργεία στρατιωτικοί περιέρχεται στο ΜΤΑ. 2.Σε περίπτωση που ακολουθήσει αθωωτική απαλλακτική δικαστική απόφαση οι ανωτέρω διαφορές επιστρέφονται από το ΜΤΑ στους δικαιούχους. 3.Η αναστολή εκτίσεως επιβληθείσης υπό δικαστηρίου ποινής, δεν αίρει το χαρακτήρα της καταδικαστικής αποφάσεως και δεν δημιουργεί δικαιώματα του δικαιούχου για την επιστροφή των ανωτέρω διαφορών. Αποδοχές απόντων στρατιωτικών γενικά (ΑΝ 1988/39 άρθρ. 4 παρ. 10) Άρθρ.8.-1.Οι αποδοχές των στρατιωτικών γενικά (πλην των οπλιτών που φέρονται στις αποθέσεις των Μονάδων και παραμένουν αζήτητες από τους δικαιούχους, μετά την παραγραφή τους αποδίδονται κατά τα κεκανονισμένα στο ΜΤΑ. 2.Η απόδοση των ποσών που παραγράφονται γίνεται με μέριμνα του Διαχ/στού Χρηματι-      (Μετά τη σελ. 336,04) Σελ. 336,05 Τεύχος ΣΤ93-Σελ. 109 38.Δ.α.18 Μετοχικό Ταμείο Βασιλικής Αεροπορίας   404 κού μέσα στο πρώτο τρίμηνο, μετά την ημερομηνία παραγραφής. Αντίτιμο τροφοδοτικής μερίδος οπλιτών (ΑΝ 1988/1939 άρθρ. 4 παρ. 9) Άρθρ.9.-1.Το αντίτιμο της τροφοδοτικής μερίδος των οπλιτών που βρίσκονται σε κανονική άδεια περιέρχεται στο ΜΤΑ. 2.Για τους τροφοδοτουμένους σε είδος ως τροφοδοτική μερίδα δικαιολογείται το αντίτιμο της τροφής σε χρήμα που προβλέπεται για κάθε άτομο, ημερησίως σε περίπτωση τροφοδοσίας οπλιτών με λειτουργία συγκροτημένου συσσιτίου χωρίς παραλαβή στερεών τροφίμων. Κράτηση εξερχομένων των τάξεων της ΠΑ Στρατιωτικών (ΑΝ 1988/39 άρθρ. 4 παρ. 16 και ΑΝ 1502/50  άρθρ. 18) Άρθρ.10.-1.Από τις αποδοχές κάθε στρατιωτικού, που λαμβάνει μηνιαίο μισθό (μονίμου, εθελοντού, εφέδρου κ.λ.π.) όταν απολύεται ή οπωσδήποτε εξέρχεται οριστικά από τις τάξεις της ΠΑ, διενεργείται κράτηση ανερχομένη στο 1/20 του βασικού μισθού που λαμβάνει κατά την έξοδό του. 2.Η ανωτέρω κράτηση διενεργείται εφάπαξ κατά την αρχική απόλυση ή αποστρατεία και δεν διενεργείται όταν ο στρατιωτικός απολυθεί για δεύτερη φορά μετά από επιστράτευση ανάκληση κ.λ.π. Μεταβατικές διατάξεις Άρθρ.11.-1.Η αριθ. 2285/2.7.82 απόφαση ΥΦΕΘΑ «περί υπαγωγής εις την ασφάλιση του ΜΤΑ Μονίμων Υπαλλήλων αυτού» εξακολουθεί να ισχύει ως έχει. 2.Υπάρχουσες οφειλές μερισματούχων από αναγνώριση προϋπηρεσίας των σαν μετοχικής σχέσης ή από αναγνώριση στο Ταμείο δεύτερου ή τρίτου γάμου, εξακολουθούν να εξοφλούνται σύμφωνα με τις διατάξεις που ίσχυαν πριν από την δημοσίευση της παρούσας απόφασης στην Εφημερίδα της Κυβερνήσεως. Επίσης κρατήσεις που καταβλήθηκαν στο Ταμείο, για αναγνώριση προϋπηρεσίας, σαν μετοχικής σχέσης ή από αναγνώριση δεύτερου ή τρίτου γάμου, δεν επιστρέφονται. Άρθρ.12.-Η παρούσα να δημοσιευθεί στην Εφημερίδα της Κυβέρνησης και ισχύει από την ημέρα της Δημοσίευσής της.     Σελ. 336,06 Τεύχος ΣΤ93-Σελ. 110